Ľalia

Ľalia () je rod cibuľových kvitnúcich rastlín z čeľade ľaliovité (). Zahrnuje asi 110 druhov.

Opis 
Ide o vytrvalé podzemné byliny, s cibuľami, ktoré sú často zložené z jednotlivých šupín. Sú to jednodomé rastliny s obojpohlavnými kvetmi.

Listy sú striedavé alebo v praslenoch (3-20 četných), sú prisadnuté alebo skoro prisadnuté. Čepele listov sú celokrajné, väčšinou čiarkovité, kopijovité, eliptické alebo vajcovité, žilnatina je súbežná. V pazuchách listov sa u niektorých druhov nachádzajú pacibuľky, ktoré slúžia k vegetatívnemu rozmnožovaniu.

Kvety sú obojpohlavné, sú v súkvetiach, spravidla v strapcoch, niekedy je kvet iba jednotlivý. Sú nápadné, rôznych farieb, z pravidla biele, žlté, ružové, oranžové alebo červené, bývajú aj viacfarebné či škvrnité, môže byť bez vône, ale aj so silnou arómou.

Okvetie sa skladá z 6 okvetných listov v 2 praslenoch (3+3), ktoré sú voľné.

Tyčiniek je 6 (3+3). Gyneceum je zložené z 3 plodlistov, je synkarpné, blizna je trojlaločná, semenník je svrchný.

Plodom je tobolka.

Výška rastlín sa pohybuje medzi 35 centimetrov až do 2 metrov.

Symbolika 
Ľalia je po celom svete známa predovšetkým ako symbol čistoty, no je tiež symbolom rytierstva a skautingu.

Pre Grékov bola ľalia symbolom materstva a plodnosti.

Mnohí si jej význam spájajú s Bibliou, kde symbolizuje čistotu a pre kresťanov sa spája s pannou Máriou a inými sväticami.

Symbol ľalie je anjouovským (francúzskym) symbolom, a to zároveň bola aj vlajka „križiackych rytierov“, templári vznikli (a aj zanikli) práve vo Francúzsku.

Ľalia kedysi na starých mapách ukazovala správnu cestu, používali ju šľachtické rody.

Tri lupene znázorňujú 3 body skautského sľubu. Páska svornosti spája lupene, a znázorňuje spolupatričnosť všetkých skautov. Strelka ukazuje správny smer. Hviezdy, ktoré sú po okraji symbolizujú 5 a 5 bodov skautského sľubu. Bielu ľaliu obopína povraz, ukončený ambulančným uzlom ktorý symbolicky spája celý svet. Uzol nie je zatiahnutý, lebo dvere do sveta skautingu sú stále otvorené pre všetkých.

Ľalia v záhradníctve 
Ľalia sa delí na ázijské, americké, trubkovité hybridy, orientálne, martagon, candidum, longiflorum, aurelianum a rozličné hybridy kam patrí zvyšok ďalej nezaraditeľných ľálií.

Množenie ľalií je možné mnohými spôsobmi a to semenami, pacibuľkami, šupinami a vedľajšími cibuľkami. Môžeme ju rozdeliť aj podľa spôsobu klíčenia: hypogeicky: najprv rastie cibuľka a potom nadzemné orgány, zatiaľ čo epigeicky rastú najprv listy a potom cibuľky.

Najlepšie obdobie na vysádzanie ľálií je september až október, niektoré druhy (vytvárajú korene zo stoniek), ktoré sú neskoré, môžeme sadiť aj na jar.

Cibule sa z pravidla vysádzajú do hĺbky dva a pol násobku jej výšky a však ľalia biela (lilium candidum) iba do pôdy hrubej 2,5 centimetra.

Pri presádzaní ľalií oddelíme staré korene a stonky zrežeme na polovicu. Na jednom stanovišti vydržia 5 až 7 rokov.

Najskoršie druhy ľalií začínajú kvitnúť v máji, najneskoršie v septembri.

Väčšina ľalií rastie na ľahších, priepustných pôdach. Hybridy lilium candidum majú radšej zásadité pôdy na priamom slnku, orientálne hybridy vyžadujú pôdu bez obsahu vápnika alebo pestovanie v nádobách, v substráte pre vresovcovité rastliny. Americkým hybridom najviac vyhovujú zasa vlhké podmienky. Ani jeden druh neznáša čerstvý maštaľný hnoj, horúcu a suchú pôdu. 

V záhradách sa však najviac pestujú ázijské a rúrkovité hybridy. Najkrajšie sú orientálne hybridy, ale neznášajú naše vlhké zimy.

Mnoho ľudí ich sadí v záhonoch a skalkách, ale aj v rôznych nádobách a kvetináčoch.

Kvety ľalií sa používali ako dekoračný motív už v starom Egypte, ako aj na Kréte a v Mykénach.

Zoznam druhov 
 Lilium albanicum - JV Európa
 Lilium amabile - Čína, Kórea
 Lilium amoenum - Čína
 Lilium anhuiense - Čína
 Lilium bakerianum - Čína
 Lilium bolanderi - Severná Amerika
 Lilium bosniacum - štáty bývalej Juhoslávie
 Lilium brevistylum - Čína
 Lilium brownii - Čína
 Lilium bulbiferum - Európa
 Lilium callosum - východná Ázia
 Lilium canadense - Severná Amerika
 Ľalia biela – Lilium candidum  – JV Európa
 Lilium carniolicum - J Európa
 Lilium catesbaei - Severná Amerika
 Lilium chalcedonicum - Albánsko, Grécko (endemit)
 Lilium cernuum - východná Ázia
 Lilium columbianum - Severná Amerika
 Lilium concolor - východná Ázia
 Lilium dauricum - východná Ázia
 Lilium davidii - Čína
 Lilium distichum - východná Ázia
 Lilium duchartrei - Čína
 Lilium fargesii - Čína
 Lilium floridum - Čína
 Lilium formosanum - Taiwan
 Lilium grayi - Severná Amerika
 Lilium habaense - Čína
 Lilium hansonii - Kórea
 Lilium heldreichii - Albánsko, Grécko (endemit)
 Lilium henrici - Čína
 Lilium henryi - Čína
 Lilium huidongense - Čína
 Lilium humboldtii - Severná Amerika
 Lilium jankae - JV Európa
 Lilium jinfushanense - Čína
 Lilium iridollae - Severná Amerika
 Lilium kelleyanum - Severná Amerika
 Lilium kelloggii - Severná Amerika
 Lilium lancifolium - Severná Amerika, Čína
 Lilium lankongense - Čína
 Lilium leichtlinii - východná Ázia
 Lilium leucanthum - Čína
 Lilium lijiangense - Čína
 Lilium longiflorum - Čína, Japonsko
 Lilium lophophorum - Čína
 Lilium maritimum - Severná Amerika
 Ľalia zlatohlavá – Lilium martagon - Európa, Ázia
 Lilium matangense - Čína
 Lilium medeoloides - východná Ázia
 Lilium medogense - Čína
 Lilium michauxii - Severná Amerika
 Lilium michiganense - Severná Amerika
 Lilium monadelphum - Krym, JV Ázia
 Lilium nanum - Čína, Himaláje
 Lilium nepalense - Čína, Himaláje
 Lilium occidentale - Severná Amerika
 Lilium papilliferum - Čína
 Lilium paradoxum - Čína
 Lilium pardalinum - Severná Amerika
 Lilium parryi - Severná Amerika
 Lilium parvum - Severná Amerika
 Lilium philadelphicum - Severná Amerika
 Lilium pinifolium - Čína
 Lilium pomponium - JZ Európa
 Lilium primulinum - Čína, Thajsko
 Lilium pumilum - východná Ázia
 Lilium pyi - Čína
 Lilium pyrenaicum - Francúzsko, Španielsko (endemit)
 Lilium regale - Čína
 Lilium rhodopaeum - Bulharsko, Grécko (endemit)
 Lilium rosthornii - Čína
 Lilium rubescens - Severná Amerika
 Lilium saccatum - Čína
 Lilium sargentiae - Čína
 Lilium sempervivoideum - Čína
 Lilium souliei - Čína
 Lilium speciosum - Čína
 Lilium stewartianum - Čína
 Lilium sulphureum - Čína
 Lilium superbum - Severná Amerika
 Lilium taliense - Čína
 Lilium tianschanicum - Čína
 Lilium tigrinum - Čína, Japonsko, Kórea
 Lilium tsingtauense - Čína, Kórea
 Lilium washingtonianum - Severná Amerika
 Lilium wardii - Čína
 Lilium wenshanense - Čína
 Lilium xanthellum - Čína
 a ďalšie

Iné projekty 
.

Externé odkazy 
 

Ľaliovité
Cibuľoviny
Kvetiny